
ΘΕΜΑ: Καταγγελία για καθημερινά και επαναλαμβανόμενα επεισόδια δυσοσμίας
Ονομάζομαι __________________________ και κατοικώ στην περιοχή __________________________.
Με την παρούσα καταγγέλλω τη συνεχή και επαναλαμβανόμενη εμφάνιση έντονης δυσοσμίας στην περιοχή όπου κατοικώ, η οποία επηρεάζει σοβαρά την καθημερινότητά μου και την ποιότητα ζωής της οικογένειάς μου.
Το φαινόμενο δεν είναι πρόσφατο ούτε περιστασιακό. Είναι ο έκτος συνεχόμενος χρόνος κατά τον οποίο, κυρίως κατά τους θερινούς μήνες, οι κάτοικοι της Κατερίνης και των γύρω περιοχών υποφέρουμε από επαναλαμβανόμενα περιστατικά δυσοσμίας, με διαφορετική συχνότητα και ένταση ανάλογα με την περιοχή και τις επικρατούσες συνθήκες.
Το τελευταίο διάστημα η δυσοσμία στην περιοχή μου εμφανίζεται:
[επιλέξτε ή προσαρμόστε]
· καθημερινά, 
· σχεδόν καθημερινά, 
· πολλές φορές μέσα στην ίδια ημέρα, 
· κυρίως κατά τις βραδινές ή νυχτερινές ώρες, 
· σε διαφορετικές ώρες της ημέρας και της νύχτας. 
Η οσμή είναι ιδιαίτερα δυσάρεστη και έντονη και παραπέμπει σε: (ενδεικτικά: απόβλητα ζωικής προέλευσης, καμένο ζωικό υλικό, λύματα, κοπριά, σφαγεία ή άλλη χαρακτηριστική οσμή), ………………………………………………………………………………………………………………………………………………
Είναι αισθητή:
[επιλέξτε ή προσαρμόστε]
· στους εξωτερικούς χώρους, 
· ακόμη και στο εσωτερικό της κατοικίας, 
· παρά τα κλειστά παράθυρα, 
· για μεγάλο χρονικό διάστημα, 
· σε τέτοιο βαθμό ώστε να μην είναι δυνατή η παραμονή σε αυλές και μπαλκόνια ή ο φυσικός αερισμός της κατοικίας. 
Ενδεικτικά, κατά τις τελευταίες ημέρες αντιλήφθηκα έντονη δυσοσμία στις ακόλουθες ημερομηνίες και ώρες:
· //2026, από ώρα ______ έως περίπου ______ 
· //2026, από ώρα ______ έως περίπου ______ 
· //2026, από ώρα ______ έως περίπου ______ 
· Άλλες παρατηρήσεις: _______________________________________ 
Η κατάσταση αυτή προκαλεί έντονη ενόχληση και δυσφορία και μας αναγκάζει να παραμένουμε μέσα στις κατοικίες μας με κλειστά παράθυρα, ακόμη και κατά τους θερινούς μήνες. Δημιουργεί, επίσης, εύλογη ανησυχία στους κατοίκους για την ποιότητα του αέρα, την προστασία του περιβάλλοντος και τις ενδεχόμενες επιπτώσεις στη δημόσια υγεία.
Παρά τις επανειλημμένες αναφορές και καταγγελίες πολιτών κατά τα προηγούμενα έτη, το φαινόμενο εξακολουθεί να εμφανίζεται και να επιβαρύνει επί έξι συνεχόμενα καλοκαίρια την καθημερινή ζωή των κατοίκων. Η μακροχρόνια επανάληψή του καθιστά αναγκαία την άμεση, ουσιαστική και αποτελεσματική διερεύνησή του από τις αρμόδιες υπηρεσίες.
Για τους λόγους αυτούς, παρακαλώ:
1. Να πρωτοκολληθεί η παρούσα καταγγελία και να μου γνωστοποιηθεί με απαντητικό email ο αριθμός πρωτοκόλλου που έλαβε. 
2. Να διερευνηθεί άμεσα η προέλευση των επαναλαμβανόμενων περιστατικών δυσοσμίας. 
3. Να πραγματοποιηθούν οι αναγκαίοι επιτόπιοι έλεγχοι, κατά το δυνατόν κατά τις ώρες εκδήλωσης του φαινομένου. 
4. Να συσχετισθεί η παρούσα καταγγελία σε συνδυασμό με τις υπόλοιπες αναφορές πολιτών που αφορούν την ίδια χρονική περίοδο και τις ίδιες ή γειτονικές περιοχές. 
5. Να ελεγχθεί η τήρηση των εγκεκριμένων περιβαλλοντικών όρων και της ισχύουσας περιβαλλοντικής νομοθεσίας από τις δραστηριότητες που ενδέχεται να συνδέονται με την πρόκληση της δυσοσμίας. 
6. Να ενημερωθώ εγγράφως για τις ενέργειες της Υπηρεσίας, τους ελέγχους που θα πραγματοποιηθούν, τις διαπιστώσεις που θα προκύψουν και τα μέτρα που τυχόν θα ληφθούν. 
Παρακαλώ για τις άμεσες ενέργειές σας, καθώς πρόκειται για ένα σοβαρό και μακροχρόνιο πρόβλημα που επανέρχεται επί έξι συνεχόμενα έτη και επηρεάζει μεγάλο αριθμό κατοίκων της πόλης και των γύρω περιοχών.
Με εκτίμηση,
Ονοματεπώνυμο__________________

Ημερομηνία: …/…./2026
